सरकारी स्कीम्स की डेडलाइन तय; जानिए- कब से मिलेगा 500 में सिलेंडर, महिलाओं को मुफ्त स्मार्टफोन
Rajasthan Ashok Gehlot Govt to Provide Free Smartphones to 25 Lakh Women from 30 August प्रदेश के 75 लाख से ज्यादा परिवारों को 25 मई से महंगाई राशन किट मिलना शुरू होगा। यह राशन किट हर महीने मिलेगा। इस राशन किट में रसोई में यूज होने वाली चीजें मुफ्त दी जाएंगी।
गहलोत सरकार ने चुनावी साल में की गईं घोषणाओं को जनता तक पहुंचाने के लिए टाइम टेबल बनाकर विभागों को भेज दिया है। बड़ी योजनाओं का फायदा इसी महीने से शुरू हो रहा है, जबकि कई योजनाओं का फायदा मई-जून से मिलना शुरू होगा। फ्री मोबाइल स्कीम अगस्त से शुरू होगी। 30 अगस्त से महिलाओं को फ्री स्मार्टफोन मिलने शुरू हो जाएंगे। पहले फेज में 25 लाख महिलाओं को फ्री स्मार्टफोन दिए जाएंगे।
सरकार ने बजट में की गई बड़ी घोषणाओं को लागू करने का नए सिरे से टाइम टेबल तय किया है। आम तौर पर 1 अप्रैल से बजट की घोषणाएं लागू मानी जाती हैं, लेकिन चुनावी साल होने के कारण सरकार ने रणनीति में बदलाव किया है। इसके चलते लोकलुभावन स्कीम्स को लागू करने के लिए अलग-अलग समय तय किया है। पब्लिक तक सरकारी योजनाओं का फायदा पहुंचाने के लिए राज्यभर में कैंप लगाए जाएंगे। आइये, जानते हैं राजस्थान के लोगों को किस स्कीम का कब से मिलेगा फायदा
500 रुपए में गैस सिलेंडर सब्सिडी 24 अप्रैल से शुरू होगी
उज्ज्वला परिवारों को 500 रुपए में सिलेंडर देने की योजना 1 अप्रैल से लागू हो गई है, लेकिन इसका फायदा 24 अप्रैल से मिलना शुरू होगा। सिलेंडर सब्सिडी उज्ज्वला और बीपीएल के लिए अलग-अलग है। इसका मैकेनिज्म तय किया जा रहा है।
5 किलो का महंगाई राहत राशन किट 25 मई से मिलेगा
प्रदेश के 75 लाख से ज्यादा परिवारों को 25 मई से महंगाई राशन किट मिलना शुरू होगा। यह राशन किट हर महीने मिलेगा। इस राशन किट में रसोई में यूज होने वाली चीजें मुफ्त दी जाएंगी। राशन किट में चीनी, तेल, नमक, मिर्च, धनिया, हल्दी, जीरा सहित खाना पकाने में काम आने वाली सामग्री होगी।
चिरंजीवी योजना में 25 लाख तक का मुफ्त इलाज 24 अप्रैल से मिलना शुरू होगा
चिरंजीवी योजना में 10 लाख से बढ़ाकर 25 लाख का फ्री इलाज 24 अप्रैल से मिलना शुरू होगा। चिरंजीवी परिवारों का दुर्घटना बीमा 5 से बढ़ाकर 10 लाख किया है, बढ़ा हुआ बीमा भी 24 अप्रैल से मिलेगा।
लम्पी से मरी गायों के लिए 40 हजार का मुआवजा
लम्पी से मरने वाली गायों पर 40-40 हजार रुपए का मुआवजा मिलेगा। यह मुआवजा 10 अप्रैल से पशुपालकों के खातों में डालने का काम शुरू होगा। हर पशुपालक को दो गायों तक का मुआवजा दिया जाएगा।
सामाजिक सुरक्षा पेंशन 1 मई से बढ़ेगी, 1 जून से खातों में आएगी
कम से कम 1000 रुपए की सामाजिक पेंशन अब 1 जून से खातों में आना शुरू होगी। सीएम ने बजट में सामाजिक सुरक्षा पेंशन कम से कम 1000 रुपए करने की घोषणा की थी। 1 मई से पेंशन बढ़ेगी और इसका भुगतान 1 जून से शुरू होगा।
घरेलू कंज्यूमर्स को 100 यूनिट फ्री बिजली 1 जून से
किसानों को 2000 यूनिट फ्री बिजली का फायदा 1 जून से मिलना शुरू हो जाएगा। सरकार ने फ्री बिजली योजना की शुरुआत 1 मई से करने का फैसला किया है। किसानों को इसका फायदा 1 जून से मिलेगा। इसी तरह घरेलू उपभोक्ताओं को 100 यूनिट फ्री बिजली का लाभ भी 1 जून से मिलना शुरू होगा।
24 से 30 जून तक महंगाई राहत कैंप लगाएगी सरकार
सरकार ने लोकलुभावन घोषणाओं को लाभार्थियों तक सीधा पहुंचाने के लिए महंगाई राहत कैंप लगाने का फैसला किया है। 24 से 30 जून तक गांव और शहरों में ये कैंप लगाए जाएंगे। प्रशासन गांवों के संग अभियान और प्रशासन शहरों के संग अभियान में लगने वाले कैंपों का फोकस योजनाओं का फायदा देने पर रहेगा। इसके अलावा 2000 स्थायी कैंप भी लगेंगे।
सरकारी दफ्तरों और बाजारों में लगेंगे 2000 स्थायी कैंप
प्रदेश भर में 2000 महंगाई राहत के स्थायी कैंप लगाए जाएंगे। इन कैंपों के लिए सरकारी अस्पताल, गैस एजेंसी, बस स्टैंड, मुख्य बाजार, शॉपिंग मॉल्स, रेलवे स्टेशन, कलेक्ट्रेट, पंचायत समिति, नगर पालिका और दूसरे सरकारी दफ्तरों का चयन किया जाएगा।
ये भी पढ़ें
गहलोत का हर घर पहुंचने का मास्टर प्लान:राजस्थान में जिनके पास फोन नहीं, उन तक पहुंचाई जाएंगी सरकारी स्कीम्स, BJP को टेंशन?
राजस्थान में 7 महीने बाद विधानसभा चुनाव होने हैं और इसी को लेकर राजनीतिक पार्टियांं संगठन से लेकर फील्ड में एक्टिव हो चुकी है। इधर, भाजपा प्रदेश में सरकार बनाने के मिशन पर काम कर रही है तो वहीं, गहलोत दोबारा सरकार को सत्ता में लाने की तैयारी कर रहे हैं। (पूरी खबर पढ़ें)